Kapri

Kapri (juga kaffir, caffre, atau cafri dalam bahasa Inggeris) ialah satu kata cacian yang digunakan untuk merujuk kepada orang kulit hitam di Afrika Selatan. Dalam bahasa Arab, perkataan kāfir asalnya bermaksud orang musyrik yang tidak memeluk Islam dan kemudiannya digunakan khusus terhadap orang kulit hitam Afrika pagan yang diperhambakan. Semasa Zaman Penjelajahan di Eropah pada awal zaman moden, varian perkataan ini daripada Latin, cafer (jamak, cafri) digunakan terhadap orang Bantu bukan Islam, walaupun jika mereka menganut agama monoteis. Ia akhirnya digunakan dalam bahasa Afrikaans,  kaffer, bagi mana-mana orang kulit hitam semasa era Aparteid dan Pasca-Aparteid. Bermula dari pertengahan abad ke-20, ia menjadi kata hinaan dan ucapan kebencian yang sangat buruk. Pada tahun 2000,"Press Statement: Public awareness campaign on Equality Courts" (PDF). Jabatan Kehakiman dan Pembangunan Perlembagaan, Republik Afrika Selatan. 27 November 2004. Diarkibkan daripada yang asal pada 11 Mac 2012. Dicapai 18 Oktober 2017. parlimen Afrika Selatan meluluskan Akta Penggalakan Pencegahan Diskriminasi Tidak Adil untuk menghukum menggunakan perkataan tersebut. Ia kini disebut dalam bahasa halus sebagai perkataan K dalam Bahasa Inggeris Afrika Selatan.

 Etimologi 
Perkataan ini berasal daripada perkataan Arab kāfir (), biasanya diterjemahkan kepada "kafir" atau "orang yang tidak beragama". Perkataan ini digunakan tanpa terikat kepada kaum, tetapi dalam beberapa konteks ia digunakan dengan khas untuk orang janggi, kaum pagan yang tinggal di pesisiran Swahili, yang menjadi sasaran orang Arab yang memperdagang hamba. Penjelajah Portugis yang tiba di pantai Afrika Timur pada tahun 1498 dalam perjalanan ke India terdengar orang Arab menggunakannya di pantai Afrika Timur, sementara penduduk tempatan Swahili Muslim lebih suka menggunakan perkataan washenzi ("tidak bertamadun") untuk orang pagan di pedalaman. Penyair Portugis, Camões, menggunakan bentuk jamak "" dalam kanto kelima karya tahun 1572 terkenal beliau, Os Lusíadas. Ia kemudian tersebar ke beberapa kawasan bukan Islam, menjadi  dalam bahasa Sinhala dan  dalam Malayalam, di mana ia digunakan di India Barat dan Sri Lanka tanpa maksud negatif untuk "orang musyrik". Dalam bahasa Inggeris, Portugis, Sepanyol, Perancis, Belanda dan Afrikaans, ia menjadi istilah umum untuk etnik-etnik di Afrika Selatan dari abad ke-17 hingga awal abad ke-20. Walau bagaimanapun, dalam Inggeris, kaffir, dan Afrikaans, , ia menjadi kata hinaan bagi orang Bantu dan kaum-kaum kulit hitam yang lain, termasuk warga Tanjung Berwarna semasa era Aparteid di Afrika Selatan. Kini, ia merupakan ucapan benci di bawah undang-undang Afrika Selatan.

 Penggunaan dalam sejarah 
kiri|thumb|300x300px| Peta Perancis 1795 yang membezakan "Cafreria Darah Tulen" () di Afrika Selatan dan "Cafreria Darah Kacukan" () lebih jauh ke pedalaman dari Pantai Swahili.

 Zaman Inggeris Awal 
Pada abad ke-16, seorang penjelajah bernama Leo Africanus menyatakan bahawa orang Cafri ialah kaum "negro" bukan Islam, dan salah satu daripada lima kumpulan penduduk majoriti di Afrika. Menurut beliau, mereka sangat gelap dan amat tinggi, mungkin berketurunan Yahudi; tetapi telah menjadi penyembah berhala. Leo Africanus percaya orang Cafri tinggal di tempat terpencil di selatan Afrika, yang beliau panggil Cafraria.

Selain Leo Africanus, Richard Hakluyt juga menamakan orang ini "Cafar" dan "Gawar", yang bermaksud orang kafir atau sesat. Hakluyt memanggil hamba abdi sebagai Cafari ("slaues called Cafari") dan suatu penduduk Habsyah yang berdagang dengan mereka sebagai Cafar ("and they vse to goe in small shippes, and trade with the Cafars") dengan dua nama yang berbeza tetapi serupa. Perkataan ini juga digunakan bagi sebahagian pantai Afrika ("tanah Cafraria"). Dalam peta-peta lama Eropah dari abad ke-16 dan ke-17, barat laut Afrika Selatan yang berhampiran dengan orang Khoikhoi dilabelkan sebagai Cafreria.

 Zaman jajahan 
Perkataan Kapri digunakan bagi kaum-kaum monoteistik (khususnya kumpulan etnik Nguni) di Afrika Selatan, yang bukan beragama Kristian atau mempunyai latar belakang Muslim, tanpa konotasi yang menghina, semasa zaman penjajahan Belanda dan British sehingga awal abad kedua puluh. Ia muncul dalam banyak catatan sejarah oleh ahli antropologi, mubaligh dan pemerhati lain, serta dalam penulisan akademik. Contohnya, Muzium Pitt Rivers di Oxford pada asalnya melabelkan banyak artifak Afrika berasal daripada orang "Kapri". Ensiklopedia Britannica 1911 kerap menggunakan istilah tersebut, sehingga mempunyai rencana dengan tajuk itu.

H. Rider Haggard, seorang penulis novel dari akhir abad ke-19 ke awal abad ke-20, sering menggunakan istilah "kapri" dalam novelnya tentang Afrika gelap, terutamanya dalam novel tentang seorang pemburu berkulit putih, Allan Quatermain, sebagai nama bukan makian bagi orang kulit hitam rantau itu.

Penggunaan perkataan ini yang tidak digunakan untuk menghina juga terdapat dalam novel John Buchan Prester John dari tahun 1910.

 Afrika Selatan era Aparteid 
Semasa pilihan raya umum Afrika Selatan pada tahun 1948, penyokong penubuhan rejim aparteid berkempen di bawah slogan yang berbaur perkauman "" ("Si kapri mesti sedar diri").

Dalam kes Butana Almond Nofomela, semasa bekerja sebagai polis yang menyamar pada awal 1980-an, Nofomela menikam seorang petani British hingga mati, Lourens. Nofomela ingin merompak petani kaya itu tetapi Lourens datang membawa senjata api dan memanggilnya kapri. Ini membangkitkan kemarahan Nofomela, yang kemudian membunuh petani itu.

Perkataan Afrikaans  (Saudara Kapri) juga sering digunakan bagi orang kulit putih yang bersaudara atau bersimpati dengan perjuangan komuniti kulit hitam.

 Namibia 
Sama seperti di Afrika Selatan, istilah ini digunakan sebagai panggilan hinaan untuk orang kulit hitam. Laporan 2003 oleh Institut Sumber dan Penyelidikan Buruh Namibia menyatakan:

 Penggunaan moden 

 Afrika Selatan pasca-Aparteid 
Pada tahun 2000, parlimen Afrika Selatan menggubal Akta Penggalakan Pencegahan Diskriminasi Tidak Adil. Objektif utama Akta ini termasuk pencegahan istilah ucapan kebencian, seperti kapri:

Pada Februari 2008, terdapat kontroversi di Afrika Selatan selepas Irvin Khoza, pengerusi jawatankuasa penganjur Piala Dunia FIFA 2010, menggunakan perkataan itu semasa taklimat akhbar tentang seorang wartawan.

Kenyataan yang dibuat semasa sidang Parlimen Afrika Selatan pada 5 Mac 2008 menunjukkan bagaimana penggunaan perkataan itu dipandang hari ini:

Frasa perkataan K kini sering digunakan untuk mengelak menggunakan perkataan itu, serupa dengan perkataan N, digunakan untuk menggantikan negro atau perkataan K di Malaysia untuk perkataan keling.

Pada tahun 2012, seorang wanita dipenjarakan semalaman dan didenda selepas mengaku bersalah atas crimen injuria kerana menggunakan perkataan itu sebagai hinaan rasis di sebuah gimnasium.

Pada Julai 2014, Mahkamah Rayuan Agung mengekalkan sabitan 2012 bagi kesalahan crimen injuria dan serangan yang berkaitan dengan pertengkaran tentang tempat letak kereta, yang mana seorang lelaki menggunakan perkataan itu. Penghakiman menyatakan:

Pada Mac 2018, Vicki Momberg menjadi wanita pertama yang disabitkan dengan bahasa rasis  kerana menggunakan istilah itu lebih daripada 40 kali kepada dua orang polis Afrika Selatan.

 Contoh 
Beberapa contoh:

 Mahatma Gandhi : "Akhbar-akhbar terbaru dari Afrika Selatan, malangnya untuk Kerajaan Natal, menekankan lagi kenyataan saya bahawa orang India sedang dianiaya dengan kejam berada di Afrika Selatan ... Sekumpulan kanak-kanak Eropah menggunakan budak-budak lelaki India dan Kapri sebagai sasaran dan menembak muka mereka, mencederakan beberapa orang kanak-kanak yang tidak berdaya." – Surat kepada editor The Times of India, 17 Oktober 1896.
 Winston Churchill, semasa Perang Boer, menulis tentang betapa beliau "sakit hati bahawa orang Kapri dibenarkan untuk menembak lelaki berkulit putih".
 Suite konsert John Philip Sousa tahun 1914 "Tales of a Traveler", yang digubah selepas lawatan kugiran beliau ke Afrika Selatan, mengandungi lagu bertajuk "The Kaffir on the Karoo [Kapri di Penara Karoo]".
 Pada permulaan filem Sherlock Holmes 1946, Terror by Night, tukang cerita bercakap tentang sebutir berlian terkenal "Mula-mula disentuh oleh jari seorang kapri yang rendah..." sementara seorang lelaki kulit hitam ditunjukkan mengutip batu dari tanah.
 Kaffir ialah tajuk lagu hit 1995 oleh artis kulit hitam dari Johannesburg, Kwaito Arthur Mafokate. Liriknya berkata, "don't call me a kaffir [jangan panggilku kapri]". Lagu ini dianggap sebagai salah satu hit pertama genre Kwaito, dan dikatakan telah memulakan perjuangan generasi pasca-aparteid untuk menggabungkan muzik tarian dengan kebebasan bersuara yang baharu di Afrika Selatan.
 Kaffir Boy ialah tajuk autobiografi Mark Mathabane, yang dibesarkan di perbandaran Alexandra, mengembara ke Amerika Syarikat dengan biasiswa tenis, dan menjadi pengarang yang berjaya di tanah air angkatnya.
 Dalam filem Lethal Weapon 2, penjenayah Afrika Selatan Arjen Rudd (lakonan Joss Ackland), rakan sekerjanya Pieter Vorstedt (lakonan Derrick O'Connor) dan pengikut-pengikut mereka kerap memanggil watak Danny Glover, Roger Murtaugh, yang orang Afrika Amerika seorang kapri. Pasangan dia Detektif Martin Riggs (Mel Gibson) dipanggil "pencinta kapri". Pada penghujung filem apabila Riggs dan Murtaugh membunuh watak penjahat (yang menyeludup dadah terlarang yang disembunyikan dalam kopi), Murtaugh berkata mereka telah "de-kaffirnated [dinyahkaprina]".
 Pemain kriket Afrika Selatan mengadu bahawa mereka dilontarkan kata-kata rasis  oleh beberapa penonton semasa perlawanan Ujian Disember 2005 melawan negara tuan rumah, Australia, yang diadakan di Perth. Makhaya Ntini, pemain berkulit hitam dalam pasukan itu, diejek dengan perkataan "kapri". Pemain kulit putih lain seperti Shaun Pollock, Justin Kemp, Garnett Kruger mendapat jeritan kaffirboetie, perkataan Afrikaans yang bermaksud "saudara kapri".
 Pemain tenis Australia Brydan Klein didenda $16,000 selepas perlawanan kelayakan di Eastbourne International, Jun 2009, kerana berkelakuan tidak kesukanan selepas didakwa memanggil lawannya dari Tanjung Berwarna Afrika Selatan, Raven Klaasen, seorang "kapri".
 Dalam filem Blood Diamond (2006), watak Leonardo DiCaprio Danny Archer memanggil watak Djimon Hounsou, Solomon Vandy sebagai orang kapri, menimbulkan pergaduhan yang teruk.

 "Kaffir" lime 
"Kaffir lime" atau limau purut ialah sejenis limau yang berasal dari negara tropika di Asia Selatan dan Tenggara. Etimologinya tidak pasti, tetapi kemungkinan besar pada asalnya digunakan oleh orang Islam sebagai nama tempat pokok limau itu tumbuh, iaitu negara-negara orang bukan Islam (penganut Hindu dan Buddha). Mengikut tafsiran ini, nama pokok itu berkongsi asal usul dengan perkataan Afrika Selatan tadi dan kedua-duanya berasal daripada kafir, perkataan Arab untuk "orang yang tidak beragama". Nama buah itu tidak pernah mempunyai konotasi yang menghina, tetapi disebabkan konotasi negatif "kaffir" pada masa ini, The Oxford Companion to Food() menyarankan nama alternatifnya "makrut lime" (daripada nama Thai pokok itu มะกรูด makrut) digunakan apabila bercakap tentang buah ini.

 Lihat juga 

 Kuli
 Erythrina caffra
 Sejarah Afrika Selatan
 Limau purut
 Kafir
 Moor
 Negro

 Rujukan 

 Pautan luar 

 Kaffir di Sri Lanka: Keturunan orang Afrika yang diperhambakan
 Transkrip Pendengaran & Penyerahan Suruhanjaya Kebenaran dan Rekonsiliasi Pelanggaran Hak Asasi Manusia mengandungi sejumlah besar rujukan kepada penggunaan perkataan kaffir semasa era Apartheid Afrika Selatan.
 Asal-usul istilah 'Kafir' di Afrika Selatan dan tanggapan Permulaan oleh Gabeba Baderoon



 Takrif sejarah istilah dari Nutall Encyclopedia, 1907

Kategori:Bahasa Inggeris Afrika Selatan
Kategori:Perkauman anti-kulit hitam di Afrika Selatan
Kategori:Kata makian anti-Afrika dan anti-kulit hitam
Kategori:Rencana dengan pautan Projek Gutenberg